खराब मशीनों से हो रही मरीजों की जांचें!
नसीराबाद| राजकीयअस्पताल में ईसीजी मशीनें और ब्लडप्रेशर उपकरणों के सुचारू संचालन को लेकर एक मरीज के परिजन ने अंगुली उठाई है। विगत दिनों सुत्तरखाना मोहल्ले से एक बीमार युवक को उसके परिजन अस्पताल लेकर पहुंचे। डॉक्टर ने युवक की ईसीजी कराई और स्थिति ठीक बताते हुए गैस का दर्द बताकर गोली दी घर भेज दिया। शुक्रवार दोपहर उसी युवक की अचानक ह्रदयाघात से मौत हो गई। इस पर परिजनों ने मशीनों के खराब होने का आरोप लगाया। चिकित्सकों ने बताया कि उन्होंने कई बार चिकित्सा प्रभारी अधिकारी डॉ. आर.एन. माथुर को ईसीजी मशीन, नेबुलाइजर आदि की खराबियों की जानकारी दी लेकिन कोई कार्यवाही नहीं की। पीएमओ की क्लीयरेंस और दस्तखत के बिना रखरखाव करने वाले ठेकेदार कंपनी को चिकित्सालय के उपकरणों के रखरखाव की फीस का भुगतान नहीं हो सकता। फिर पीएमओ रखरखाव ठेकेदार से क्यों नही उपकरणों को ठीक करवाते। इस बारे में नगर के कई नागरिकों ने बताया कि ईसीजी, नेबुलाईजर आदि के अतिरिक्त प्रयोगशाला की भी कई मशीनों की भी हालत खराब है और अंदाज से खून, शुगर, मूत्र आदि की जांचे कर दी जाती है।
नसीराबाद. राजकीय अस्पताल की ईसीजी मशीन।
hin_Deva hin_Deva hin_Deva